་ནས་སེ་གོལ་བརྡབ་བོ། །ཡང་
སྙིང་གར་ཐལ་མོ་སྦྱར་ལ། ཨོཾ་སརྦ་བིད། པུ་ར་པུ་ར། སུ་ར་སུ་ར། ཨཱ་བརྟ་ཨཱ་
བརྟ་ཧོ། ན་མསྶ་མནྟ་བུདྡྷ་ནཱཾ། ཨ་བྷི་སྨ་ར་ཡེ། སྥ་ར་ཎ་ཨི་མཾ་ག་ག་ན་ཁཾ། དྷརྨ་
དྷཱ་ཏུ་ཨཱ་ཀཱ་ཤ་ས་མནྟ་མཱཾ། སརྦ་ཏ་ཐཱ་ག་ཏ་པ་རི་ཤོ་དྷ་ལེ། མཎྜ་ལེ། མ་མ་པྲ་ཎི་
དྷི། པུཎྱ་ཛྙཱ་ན་བ་ལེ་ན། སརྦ་ཏ་ཐཱ་ག་ཏ་བ་ལེ་ན། བནྡྷ་སྭ་སྦུ་ན་བ་ལེ་ན་ཙ་ཡེ་
སྭཱ་ཧཱ། ཞེས་བརྗོད་ནས་ཡང་སེ་གོལ་བརྡབས་ནས་ཡིད་ཀྱི་མཆོད་པས་མཆོད་
ནས། བླ་མ་དང་དཀྱིལ་འཁོར་ལ་གུས་པའི་ཡིད་དྲག་ཏུ་བྱས་པས་བླ་མ་དང་དཀྱིལ་
འཁོར་དེ་དག་རང་གི་ལུས་ལ་ཐིམ་པའི་རྐྱེན་གྱིས། རང་གི་ལུས་ཅིག་ཅར་དཀྱིལ་
འཁོར་དུ་གྱུར་པར་དམིགས་ནས་རིམ་གྱིས་གསལ་གདབ་སྟེ། སྤྱི་བོ་སྣ་ཚོགས་རྡོ་
རྗེ། རྐང་མཐིལ་རྡོ་རྗེའི་ས་གཞི། རྩིབ་ལོགས་རྡོ་རྗེའི་ར་བ། པགས་པ་རྡོ་རྗེའི་གུར་
དང་བླ་རེ། བ་སྤུ་མདའི་དྲ་བ། སྐྲ་སེན་ཡེ་ཤེས་ཀྱི་མེ་འབར་བའི་སྲུང་འཁོར་
དང་། རྐང་མཐིལ་རླུང་། སུམ་མདོ་མེ། ལྟོ་བ་ཆུ། སྙིང་ག་ས། སྒལ་ཚིགས་རི་
རབ། མགོ་བོ་རི་རབ་ཀྱི་སྟོད་ཀྱི་ཆ། ལུས་འདོམ་གང་གྲུ་བཞི། གཞལ་ཡས་ཁང་
གྲུ་བཞི། སྙིང་ག་ནས་འབྱུང་བ་བཞིའི་རླུང་རྒྱུ་བ་སྒོ་བཞི། མིག་ལ་སོགས་པ་གཞལ་
ཡས་ཁང་གི་རྒྱན། རྐང་རྣམས་ཀ་བའི་ཚོགས་ཏེ་རྟེན་གྱི་དཀྱིལ་འཁོར་དང་། སྙིང་
ག་ཆོས་ཀྱི་འཁོར་ལོའི་ལྟེ་བའི་ཧཱུཾ་དང་། ཕྱིའི་ཧེ་རུ་ཀ་ཅིག་ཅར་གསལ་གདབ་སྟེ་པདྨ་
དང་། ཉི་མའི་སྟེང་དུ་འཁོར་ལོ་བདེ་མཆོག །ཞབས་གཡས་བརྐྱང་པས་དུས་མཚན་
དམར་མོའི་ནུ་མའི་སྟེང་དང་། གཡོན་བསྐུམ་པས་འཇིག་བྱེད་ནག་པོའི་མགོ་
གོ་བལྟབས་
ནས་མནན་པ། ཞལ་བཞི་ཕྱག་བཅུ་གཉིས་པ། རྩ་བའི་ཞལ་སྔོ། གཡོན་
ལྗང་། རྒྱབ་དམར། གཡས་སེར། ཞལ་རེ་རེ་ལ་སྤྱན་གསུམ་གསུམ་དང་ལྡན་
-779

ས་སྐྱ་བཀའ་འབུམ། ༼i༽ འགྱོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་དང་པོ།
ཁ་ཊཱཾ་ག
ཞིང་། ཞལ་རྣམ་པར་འགྱུར་བ། མཆེ་བ་གཙིགས་པ། ཕྱག་དང་པོ་གཉིས་ཀྱིས་
རྡོ་རྗེ་དང་དྲིལ་བུ་འཛིན་པས་ཡུམ་ལ་འཁྱུད་ཅིང༌། འོག་མ་གཉིས་ཀྱིས་གླང་པོ་ཆེའི་
ཀོ་རློན་གོས་སུ་གྱོན་པ། གཡས་ཀྱི་གསུམ་པ་ཌ་མ་རུ། བཞི་པས་དགྲ་སྟ། ལྔ་པས་
གྲི་གུག །དྲུག་པས་མདུང་རྩེ་གསུམ་པ། གཡོན་གྱི་གསུམ་པས་རྡོ་རྗེས་མཚན་པའི་
།བཞི་པས་ཁྲག་གིས་གང་བའི་ཐོད་པ། ལྔ་པས་རྡོ་རྗེའི་ཞགས་
༥་ཞགས་པ། དྲུག་
པས་ཚངས་པའི་མགོ་བོ་གདོང་བཞི་པ་བསྣམས་པ། རལ་པའི་ཐོར་ཚུགས་བཅིངས་
པའི་རྩེར་ཡིད་བཞིན་གྱི་ནོར་བུ་རིན་པོ་ཆེ་དང༌། གཡོན་ན་ཚེས་གཅིག་གི་ཟླ་བ་
དང༌། མཚོག་མའི་སྟེང་དུ་སྣ་ཚོགས་རྡོ་རྗེ་མཚན་པ། མི་མགོ་སྐམ་པོ་ལྔའི་དབུ་
རྒྱན་དང༌། རློན་པ་ལྔ་བཅུའི་དོ་ཤལ་ཅན། འཁོར་ལོ། རྣ་ཆ། མགུལ་རྒྱན། གདུ་
བུ། སྐ་རགས། ཐལ་ཆེན་གྱི་རྒྱ་སྟེ་རུས་པའི་རྒྱན་དྲུག་གིས་བརྒྱན་ཅིང་། སྟག་གི་
པགས་པའི་ཤམ་ཐབས་གྲོལ་བ། སྒེག་པ་དཔའ་བ་མི་སྡུག་པ། །དགོད་པ་དྲག་ཤུལ་
འཇིགས་སུ་རུང༌། ། སྙིང་རྗེ་རྔམ་དང་ཞི་བ་སྟེ། །གར་དགུའི་རོ་དང་ལྡན་
པའོ། །དེའི་པང་ན་ཡུམ་རྡོ་རྗེ་ཕག་མོ་སྐུ་མདོག་དམར་མོ་ཞལ་གཅིག་ཕྱག་གཉིས་
མ། གཡོན་པས་ཐོད་པ་ཁྲག་གིས་གང་བ་འཛིན་པས་ཡབ་ལ་འཁྱུད་ཅིང་། གཡས་
རྡོ་རྗེས་མཚན་པའི་གྲི་གུག་དང་བཅས་པའི་སྡིགས་མཛུབ་ཀྱིས་ཕྱོགས་བཅུར་བསྡིགས་
པ། སྤྱན་གསུམ་པ། གཅེར་བུ་སྐྲ་གྲོལ་བ། མི་མགོ་སྐམ་པོ་ལྔའི་དབུ་རྒྱན་
དང༌། སྐམ་པོ་ལྔ་བཅུའི་དོ་ཤལ་ཅན། རུས་པའི་རྒྱན་ལྔས་བརྒྱན་ཅིང༌། བྱིན་པ་
གཉིས་ཀྱིས་བཅོམ་ལྡན་འདས་ལ་འཁྲིལ་བའོ། །སྣང་བ་དང་ཐབས་དང་ལྷག་མཐོང་
དང་སྙིང་རྗེ་ཆེན་པོའི་ངོ་བོ་ནི་ཡབ་ཡིན་ལ། སྟོང་པ་དང་ཤེས་རབ་དང་ཞི་གནས་
དང་བདེ་བ་ཆེན་པོའི་ངོ་བོ་ནི་ཡུམ་ཡིན་ཞིང་། ཟུང་དུ་འཇུག་པའི་ཕྱིར་ཀུན་ཏུ་ཁ་
སྦྱོར་བ། ཡེ་ཤེས་ཀྱི་མེ་(༣༩༧)རབ་ཏུ་འབར་བའི་དབུས་ན་བཞུགས་པར་བསམ་
780-

དྲིལ་བུ་ལུས་དཀྱིལ་གྱི་སྒྲུབ་ཐབས།
མོ། །སྙིང་གའི་ཕྱོགས་བཞིར་གཡོན་སྐོར་གྱིས་ལཾ་མཾ་པཾ་ཏཱཾ་གནས་པ་རིམ་པ་བཞིན་
མཁའ་འགྲོ་མ་སྔོན་མོ། ལཱ་མཱ་ལྗང་གུ། ཁཎྜ་རོ་ཧཱ་དམར་པོ། གཟུགས་ཅན་མ་སེར་
མོ་རྣམས་ཕྱག་གཡས་གྲི་གུག་དང༌། གཡོན་ཐོད་པ་ཁྲག་གིས་གང་བ་དང་། གྲུ་མོ་
ན་ཁ་ཊཱཾ་ག་འཛིན་པ། གཡས་བརྐྱང་བས་གནས་པ་དང༌། མཚམས་རྣམས་ན་བདུད་
རྩི་འབབ་པའི་རྩ་རྣམས་བུམ་པ་ལ་གནས་པའི་ཐོད་པ་བདུད་རྩིས་གང་བར་གྱུར་པ་
ནི་བདེ་བ་ཆེན་པོའི་འཁོར་ལོའོ། །སྤྱི་བོ་ལ་སོགས་པའི་གནས་རྣམས་སུ། པུ་ཛཱ་ཨོཾ་
ཨ་གོ་རཱ་དེ་ནཱ། ཀཱ་ཨོ་ཏྲི་ཀོ་ཀ་ལ་ཀཱ་ཧི། པྲེ་གྲྀ་སོོ་སུ་ན་སི་མ་ཀུ། ཁམས་དང་བཅས་
པ་རྣམས་དཔའ་བོ་དང་དཔའ་མོ་རྣམས་སུ་གྱུར་པ་ནི། སྤྱི་བོ་པུལླི་ར་མཱ་ལ་ཡར་
ཁཎྜ་ཀ་པཱ་ལི་དང་རབ་ཏུ་གཏུམ་མོའོ། །སྤྱི་གཙུག་ཛཱ་ལནྡྷ་རར་མ་ཧཱ་ཀཾ་ཀཱ་ལ་དང་
གཏུམ་པའི་མིག་ཅན་མ། རྣ་བ་གཡས་པ་ཨོཾ་ཌུན་དུ་ཀཾ་ཀཱ་ལ་དང་འོད་དང་ལྡན་
མ། ལྟག་པ་ཨརྦུ་དར་མཆེ་བ་རྣམ་པར་གཙིགས་པ་དང་སྣ་ཆེན་མ་སྟེ་གནས། རྣ་
བ་གཡོན་པ་གོ་དཱ་ཝ་རཱིར་སཱུ་ར་ཝཾ་རི་དང་བརྟན་པའི་བློ་ཅན་མ། སྨིན་མའི་དབུས་
རཱ་མེ་ཤྭ་རིར་འོད་དཔག་མེད་དང་མིའུ་ཐུང་མ། མིག་གཉིས་དེ་ཝཱི་ཀོ་ཊར་རྡོ་རྗེའི་
འོད་དང་ལངྐའི་དབང་ཕྱུག་མ། ཕྲག་པ་གཉིས་མ་ལ་ཝར་རྡོ་རྗེའི་སྐུ་དང་ཤིང་གྲིབ་
མ་སྟེ་ཉེ་བའི་གནས་རྣམས་ཐུགས་ཀྱི་འཁོར་ལོ་ནམ་མཁའ་ལ་སྤྱོད་པའོ། །མཆན་
ཁུང་གཉིས་ཀཱ་མ་རཱུ་པར་ཨངྐུ་རི་དང་ཨེ་ར་བ་ཏི། ནུ་མ་གཉིས་ཨོ་ཏྲེར་རྡོ་རྗེ་རལ་
པ་ཅན་དང་འཇིགས་བྱེད་ཆེན་མོ་སྟེ་ཞིང་། ལྟེ་བ་ཏྲི་ཤ་ཀུ་ནེར་དཔའ་བོ་ཆེན་པོ་
དང་རླུང་གི་ཤུགས་ཅན་མ། སྣ་རྩེ་ཀོ་ས་ལར་རྡོ་རྗེ་ཧཱུྃ་མཛད་དང་ཆང་འཐུང་མ་སྟེ་
ཉེ་བའི་ཞིང་། ཁ་ཀ་ལིངྐར་རབ་ཏུ་བཟང་པོ་དང་ཤྰ་མ་དེ་ཝཱི། མགྲིན་པ་ལཾ་པཱ་ཀར་
རྡོ་རྗེ་བཟང་པོ་དང་ཤིན་ཏུ་བཟང་མོ་སྟེ་ཚནྡོ། སྙིང་ཀཉྩིར་འཇིགས་བྱེད་ཆེན་པོ་
དང་རྟ་རྣ་མ། འདོམ་བར་ཧི་མ་ལ་ཡར་མིག་མི་བཟང་དང་ཁ་གཱ་ན་ན་སྟེ་ཉེ་བའི་
-781-

ས་སྐྱ་བ།ཀའ་འབུམ། ཇི་འགྲོ་མགོན་ཆོས་རྒྱལ་འཕགས་པའི་རསུང་རབ་གླེགས་བམ་དང་པོ།
ཚནྡོ་རྣམས་གསུང་གི་འཁོར་ལོ་ཁ་དོག་དམར་པོ་ས་ལ་སྤྱོད་པའོ། །མཚན་མ་བྲེ་ཏ་
པུ་རིར་སྟོབས་པོ་ཆེ་དང་འཁོར་ལོའི་ཤུགས་ཅན་མ། བཤང་ལཾ་གྲྀ་ཧ་དེ་ཝར་རིན་
ཆེན་རྡོ་རྗེ་དང་ཁཎྜ་རོ་ཧཱ་སྟེ་འདུ་བ། བརླ་གཉིས་སཽ་རཱཥྚར་རྟ་མགྲིན་དང་ཤོཎྜི་
ནཱི། བྱིན་པ་གཉིས་སོོ་ཝརྞྞ་དཱི་པར་ནམ་མཁའི་སྙིང་པོ་དང་འཁོར་ལོའི་གོ་ཆ་མ་སྟེ་
ཉེ་བའི་འདུ་བ། སོར་མོ་བཅུ་དྲུག་ན་ག་རར་དཔལ་ཧེ་རུ་ཀ་དང་ཤིན་ཏུ་དཔའ་
མོ། བོལ་གོང་གཉིས་སིནྡྷུར་པདྨ་གར་གྱི་དབང་ཕྱུག་དང་སྟོབས་ཆེན་མ་སྟེ་དུར་
ཁྲོད། མཐེ་བོ་བཞི་མ་རོར་རྣམ་པར་སྣང་མཛད་དང་འཁོར་ལོས་སྒྱུར་མ། པུས་
མོ་གཉིས་ཀུ་ལུ་ཏཱར་རྡོ་རྗེ་སེམས་དཔའ་དང་བརྩོན་འགྲུས་ཆེན་མོ་སྟེ་ཉེ་བའི་དུར་
ཁྲོད་རྣམས་སྐུའི་འཁོར་ལོ་ཁ་དོག་དཀར་པོ་ས་འོག་ན་སྤྱོད་པའི་ཚུལ་གྱིས་བཞུགས་
པའོ། །ཐམས་ཅད་ཀྱང་ཞལ་གཅིག་ཕྱག་གཉིས་པ། དཔའ་བོ་རྣམས་རྡོ་རྗེ་དྲིལ་བུ་
འཛིན་པས་ཡུམ་ལ་འཁྱུད་པ། རྒྱན་དང་ཆ་ལུགས་གཙོ་བོ་དང་འདྲ་བའོ། །རྣལ་
འབྱོར་མ་རྣམས་གྲི་གུག་དང་ཐོད་པ་འཛིན་པ། རྒྱན་དང་ཆ་ལུགས་རྡོ་རྗེ་ཕག་མོ་
ལྟ་བུའོ། །སྙིང་གའི་ཕྱི་སྐོར་གྱི་འདབ་མ་བརྒྱད་ལ་ཧཱུྃ་རིང་པོ་བརྒྱད་གནས་པ་སྒོ་
མཚམས་མ་རྣམས་སུ་གྱུར་པ་ནི། ། ཤར་དུ་ཁྭ་གདོང་མ་སྔོན་མོ། བྱང་དུ་འུག་གདོང་
མ་ལྗང་གུ། ནུབ་ཏུ་ཁྱི་གདོང་མ་དམར་མོ། ལྷོར་ཕག་གདོང་མ་སེར་མོ། ཤར་
ལྷོར་གཤིན་རྗེ་བརྟན་མ་གཡས་སྔོ་གཡོན་སེར་བ། ལྷོ་ནུབ་ཏུ་གཤིན་རྗེ་ཕོ་ཉ་མ་
གཡས་སེར་གཡོན་དམར་བ། ནུབ་བྱང་དུ་གཤིན་རྗེ་མཆེ་བ་མ་གཡས་དམར་གཡོན་
ལྗང་བ། བྱང་ཤར་དུ་གཤིན་རྗེ་འཇོམས་མ་གཡས་ལྗང་གཡོན་སྔོ་བ། ཐམས་ཅད་
ཀྱང་རོའི་གདན་ལ་དྲག་པོའི་ཚུལ་གྱིས་བཞུགས་པ། གཞན་ཕྱག་མཚན་དང་ཆ་ལུགས་
སྙིང་པོའི་རྣལ་འབྱོར་མ་ལྟ་བུའོ། །ལྷ་(༣༨)ཐམས་ཅད་གཅེར་བུ་སྤྱན་གསུམ་པ། ཡེ་
ཤེས་ཀྱི་མེ་འབར་བའི་དབུས་ན་བཞུགས་པ་སྟེ། སོར་མོ་ལ་སོགས་པའི་གནས་ཀྱི་
-782-

དྲིལ་བུ་ལུས་དཀྲིལ་གྱི་སྒྲུབ་ཐབས།
དབྱེ་བས་མང་པོར་སྣང་ཡང་། ངོ་བོའི་སྒོ་ནས་ལྷ་དྲུག་ཅུ་རྩ་གཉིས་དང༌། ལྷའི་
གནས་སུམ་ཅུ་སོ་བདུན་ཉིད་དོ། །དེ་ནས་བདག་གི་བློ་ལ་སྣང་བའི་ལྷ་སུམ་ཅུ་སོ་
བདུན་པོ་འདི་དག་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་སོ་བདུན་གྱི་ངོ་བོར་རྣམ་པར་
་གསུམ་
དག་ལ། བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་ཡང་ལྷ་སུམ་ཅུ་སོ་བདུན་གྱི་
ངོ་བོར་རྣམ་པར་དག་གོ། །ཞེས་དག་པ་དྲན་པར་བྱའོ། །དེ་ནས་ཨོཾ་ཨཱཿཧཱུྃ་སརྦ་བཱི་
ར་ཡོ་གི་ནི་ཀཱ་ཡ་ཝཱཀྵིཏྟ་བཛྲ་སྭ་བྷཱ་བ་ཨཱཏྨ་ཀོ྅་ཧཾ། ཞེས་བརྗོད་པས་བདག་གིས་
བསྒོམས་པའི་དཀྱིལ་འཁོར་གྱི་ལྷ་རྣམས་དང༌། འཛམ་བུ་གླིང་ན་བཞུགས་པའི་སྤྲུལ་
སྐུ་རྣམས་དང་། འོག་མིན་ན་བཞུགས་པའི་ལོངས་སྐུ་རྣམས་དབྱེར་མེད་པར་གྱུར་
ནས། གཉིས་སུ་མེད་པ་རྡོ་རྗེའི་རང་བཞིན་བདག་ཡིན་སྙམ་དུ་དྲན་པ་ལན་གཅུ
བྱས་ལ། ཨོཾ་བཛྲ་ཤུདྡྷ༔སརྦ་དྷརྨཱ་བཛྲ་ཤུད་དྷོ྅་ཧཾ། ཞེས་བརྗོད་པས་སྐུ་གསུང་ཐུགས་
རྡོ་རྗེའི་རང་བཞིན་བདག་ཡིན་སྙམ་དུ་བསམ་མོ། །དེ་ནས་གནས་རྣམས་སུ་ཟླ་བའི་
གདན་ལ། སྙིང་གར་ཨོཾ་ཧ་རྡོ་རྗེ་སེམས་དཔའ་དཀར་པོ། མགོ་བོར་ན་མ་ཧི་རྣམ་
པར་སྣང་མཛད་སེར་པོ། སྤྱི་གཙུག་ཏུ་སྭ་ཧཱ་ཧུ་པདྨ་གར་གྱི་དབང་ཕྱུག་དམར་
པོ། ཕྲག་པ་གཉིས་ལ་བཽ་ཥ་ཊ་ཧེ་དཔལ་ཧེ་རུ་ཀ་ནག་པོ། མིག་གཉིས་སུ་ཧཱུཾ་ཧཱུཾ་ཧོ་
རྡོ་རྗེ་ཉི་མ་དམར་སེར། ཡན་ལག་རྣམས་ལ་ཕཊ་ཧཾ་རྟ་མཆོག་ལྗང་གུ་སྟེ་དཔའ་བོའི་
གོ་ཆ་དང་ལྟེ་བར་ཨོཾ་བྃ་རྡོ་རྗེ་ཕག་མོ་དམར་མོ། སྙིང་གར་ཧཾ་ཡཾ་གཤིན་རྗེ་མ་སྔོན་
མོ། ཁར་ཏྲིཾ་མཾ་རྨོངས་བྱེད་མ་དཀར་མོ། མགོ་བོ་ལ་ཧྲྀ་ཧྲི་སྐྱོད་བྱེད་མ་སེར་མོ། སྤྱི་
གཙུག་ཏུ་ཧཱུྃ་ཧཱུྃ་སྐྲག་བྱེད་མ་ལྗང་གུ། ཡན་ལག་རྣམས་ལ་ཕཊ་ཕཊ་ཙཎྚི་ཀ་དུད་ཀ་
སྟེ་དཔའ་མོའི་གོ་ཆ་བཀོད་ལ། ཡབ་ཀྱི་གནས་སུ་ཡུམ་དང་། ཡུམ་གྱི་གནས་སུ་
ཡབ་གཉིས་སུ་མེད་པར་བསམས་ཏེ། ཡི་གེའི་རྣམ་པ་ཉིད་ལྷའི་ངོ་བོར་བསྒོམ་པ་
ནི་གོ་ཆ་དགོད་པའོ། །དེ་ནས་འབར་བའི་ཕྱག་རྒྱ་དཔྲལ་བའི་དབྱེས་སུ་བསྐོར་ཞིང་
-783-

ས་སྐྱ་བཀའ་འབུམ། འ༽ འགྲོ་མགོན་ཆོས་རྒྱུད་འཕགས་པའི་གསུང་རབ་གླེགས་བམ་དང་པོ།
ཕོ་ཞེས་བརྗོད་ནས་སྙིང་གའི་ཧཱུཾ་ལས་འོད་འཕྲོས་པས། རང་བཞིན་གྱིས་གྲུབ་པའི་
དཀྱིལ་འཁོར་ལ་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བསྐོར་བ་
མདུན་དུ་སྤྱན་དྲངས་ལ་སྔ་མ་ལྟར་མཆོད་ནས། ཛཿཧཱུྃ་བཾ་ཧོཿཞེས་བརྗོད་པས་རང་
ལ་བསྟིམ་ནས། ཨོཾ་ཡོ་ག་ཤུདྡྷ༔སརྦ་དྷརྨཱ་ཡོ་ག་ཤུད་དྷོ྅་ཧཾ། ཞེས་བརྗོད་པས་གཉིས་
སུ་མེད་པར་གྱུར་པར་བསམ་པ་ནི། ཡེ་ཤེས་པ་གཞུག་པའོ། །ཡང་སྔར་བཞིན་
དབང་གི་ལྷ་དྲུག་ཅུ་རྩ་གཉིས་ཀྱི་དཀྱིལ་འཁོར་ལ་སངས་རྒྱས་དང་བྱང་ཆུབ་སེམས་
དཔའ་དང་། ཁྲོ་བོ་དང་། ཁྲོ་མོ་དང༌། མཆོད་པའི་ལྷ་མོའི་ཚོགས་དཔག་ཏུ་མེད་
པས་བསྐོར་བ་སྤྱན་དྲངས་པ་ལ་སྔ་མ་བཞིན་མཆོད་ནས། དེ་བཞིན་གཤེགས་པ་
ཐམས་ཅད་ཀྱིས་བདག་ལ་མངོན་པར་དབང་བསྐུར་དུ་གསོལ་ཞེས་གསོལ་བ་བཏབ་
པས། ལྷ་རྣམས་ཀྱིས། ཇི་ལྟར་བལྟམས་པ་ཙམ་གྱིས་ནི། །ལྷ་རྣམས་ཀྱིས་ནི་ཁྲུས་
གསོལ་ལྟར། །ལྷ་ཡི་ཆུ་ནི་དག་པ་ཡིས། །དེ་བཞིན་བདག་གིས་དབང་བསྐུར་
རོ། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། ཞེས་གསུང་ཞིང་དབང་
བསྐུར་ནས་བཀྲ་ཤིས་ཀྱི་གླུ་དང་། བགེགས་སྐྲོད་པ་དང༌། མཆོད་པ་མཛད་པས་
ཡེ་ཤེས་ཀྱི་ཆུས་ལུས་ཐམས་ཅད་གང༌། དྲི་མ་ཐམས་ཅད་དག །ཆུའི་ལྷག་མ་སྤྱི་བོར་
ལུད་པས་གཙོ་བོ་ཡབ་ཡུམ་ལ་རྡོ་རྗེ་སེམས་དཔའ། སྙིང་པོའི་རྣལ་འབྱོར་མ་རྣམས་
ལ་རིན་ཆེན་འབྱུང་ལྡན། ཐུགས་ཀྱི་འཁོར་ལོ་ལ་མི་བསྐྱོད་པ། གསུང་གི་འཁོར་ལོ་
ལ་འོད་དཔག་མེད། སྐུ་ཡི་འཁོར་ལོ་ལ་རྣམ་པར་སྣང་མཛད། (༣༩༩)དམ་ཚིག་གི་
འཁོར་ལོ་ལ་དོན་ཡོད་གྲུབ་པས་དབུར་བརྒྱན་པར་བསམ་མོ། །བདག་ཉིད་སངས་
རྒྱས་སུ་བསྐྱེད་པའོ། ། ། དེ་ནས་རང་གི་སྙིང་ག་ནས་སྤྲུལ་པའི་མཆོད་ཡོན་ལ་སོགས་
པ་ཕྱིའི་མཆོད་པས་སྔ་མ་བཞིན་དུ་མཆོད་ནས། ནང་མཆོད་གཏོར་མ་ལྟར་བྱིན་གྱིས་
བརླབས་ནས། ལྷ་རྣམས་ཀྱི་ཞལ་ནས་འོད་ཀྱི་སྦུ་གུ་བྱུང་བས་གསོལ་ནས་ཚིམ་པར་
-784-

དྲིལ་བུ་ལུས་དཀལ་གྱི་སྒྲུབ་ཐབས།
བསམས་ལ། དངོས་སུ་མྱངས་ལ་ལྷ་ཐམས་ཅད་ཀྱིས། ཨོཾ་ཤྲཱི་ཧ་ཧ་ཧཱུྃ་ཧཱུྃ་ཕཊ། ཅེས་
བརྗོད་པར་བསམ་ཞིང་རྣམ་ལྔ་འདོད་པས་བསྐོར་བའི་ཕྱག་རྒྱ་བྱ་བ་ནི་ནང་བདུད་
རྩིའི་མཆོད་པའོ། །དེ་ནས་ལྷ་ཐམས་ཅད་སྙོམས་པར་ཞུགས་པས་ཟག་པ་མེད་པའི་
བདེ་བས་མཉེས་པར་བསམ་ཞིང་